CELEX: 32010R0309
Language: bg
Date: 2010-04-09 00:00:00
Title: Регламент (ЕС) № 309/2010 на Комисията от 9 април 2010 година относно класирането на някои стоки в Комбинираната номенклатура

15.4.2010   
            
            
               BG
            
            
               Официален вестник на Европейския съюз
            
            
               L 94/25
            
         РЕГЛАМЕНТ (ЕС) № 309/2010 НА КОМИСИЯТА
   от 9 април 2010 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди, обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, да може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 9 април 2010 година.
      
         
            За Комисията, от името на председателя,
         
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Трислойна плоскост от дървесина на ела с общи размери 1 000 × 500 × 27 mm.
                  Външните слоеве са с дебелина 8,5 mm и се състоят от слепени по краищата и разположени успоредно едно на друго парчета дървесина.
                  Средният слой, разположен перпендикулярно на жилите на външните слоеве, е с дебелина 10 mm и се състои от парчета дървесина (блокове/летвички), слепени по краищата и разположени успоредно едно на друго.
                  Външните слоеве и ръбовете са покрити със смола.
                  Вж. изображението (1).
               
               
                  4412 94 90
               
               
                  Класирането се определя от разпоредбите на Общите правила 1 и 6 за тълкуване на Комбинираната номенклатура и от описанието на кодове по КН 4412, 4412 94 и 4412 94 90.
                  Изключва се класиране в позиция 4418 като части за конструкции от дърво, и по-конкретно като кофражи за бетониране, тъй като продуктът няма други характеристики освен покритието от смола, поради които би могъл да бъде определен като предназначен за строителни цели. Вж. също Обяснителните бележки към Хармонизираната система за позиция 4418 (по-специално последното изречение от параграф 3). Поради това употребата за кофражи в строителството не е присъща за продукта. Следователно продуктът не притежава необходимите характеристики и свойства, за да бъде класиран в позиция 4418.
                  Предвид неговите характеристики, продуктът трябва да бъде класиран в код по КН 4412 94 90 като други плоскости с дъсчена, летвена или лентова сърцевина (вж. също Обяснителните бележки към Хармонизираната система за позиция 4412 (параграф 3)).
               
            
         
      
         (1)  Изображението е само за информация.